kardosdrur/scandi-wiki huggingface dataset:
Arcadia (musikgruppe)

Arcadia, er en engelsk popgruppe, dannet som et sideprojekt af Duran Duran medlemmerne Simon Le Bon, Nick Rhodes og Roger Andrew Taylor i 1985. Bandet udsendte albummet So Red The Rose samt nummeret Say The Word til filmen Playing For Keeps, inden medlemmerne (minus Roger) vendte tilbage til Duran Duran.

Discografi 
 So Red The Rose, 1985.

Duran Duran
Musikgrupper fra England
Duran Duran (album)

Duran Duran er det første album fra Duran Duran

 Girls On Film
 Planet Earth
 Anyone Out There
 Careless Memories
 Night Boat
 Sound Of Thunder
 Friends Of Mine
 Tel Aviv
 To The Shore

Albummet blev udgivet i 1981, og i 1983 genudgivet med ekstranummeret Is There Something I should Know ?

 Girls On Film
 Planet Earth
 Anyone Out There
 Careless Memories
 Is There Something I Shold Know ?
 Night Boat
 Sound Of Thunder
 Friends Of Mine
 Tel Aviv
 To The Shore

Eksterne henvisninger 
 

Album fra 1981
Duran Duran-album
Rio (album)

Rio er det andet album fra Duran Duran og blev udgivet i 1982.

Numre 
 Rio
 My Own Way
 Lonely In Your Nightmare
 Hungry Like The Wolf
 Hold Back The Rain
 New Religion
 Last Chance On The Stairway
 Save A Prayer
 The Chauffeur

Eksterne henvisninger 
 

Album fra 1982
Duran Duran-album
Seven and the Ragged Tiger

Seven and the Ragged Tiger er det tredje album fra Duran Duran

 The Reflex
 New Moon On Monday
 (I'm Looking For) Cracks In The Pavement
 I Take The Dice
 Of Crime And Passion
 Union Of The Snake
 Shadows On Your Side
 Tiger Tiger
 The Seventh Stranger

Albummet blev udgivet i 1983

Eksterne henvisninger 
 

Album fra 1983
Duran Duran-album
Arena (album)

Arena er et livealbum fra Duran Duran optaget under deres verdensturne i 1984 dog med en enkelt undtagelse, nummeret Wild Boys er en studieindspilning

 Is There Something I Should Know?
 Hungry Like The Wolf
 New Religion
 Save A Prayer
 Wild Boys
 The Seventh Stranger
 The Chauffeur
 Union Of The Snake
 Planet Earth
 Careless Memories

Albummet blev udgivet i 1984.

Eksterne henvisninger 
 

Album fra 1984
Duran Duran-album
Livealbum fra 1984
Notorious

Notorious er det fjerde studiealbum fra Duran Duran udgivet i 1986.

Numre 
 Notorious
 American Science
 Skin Trade
 A Matter Of Feeling
 Hold Me
 Vertigo (Do The Demolition)
 So Misled
 "Meet El Presidente"
 Winter Marches On
 Proposition

Eksterne henvisninger 
 

Album fra 1986
Duran Duran-album
Big Thing

Big Thing er det femte studiealbum fra Duran Duran. Albummet blev udgivet i 1988 og indeholder følgende numre:

 Big Thing
 I Don't Want You Love
 All She Wants Is
 Too Late Marlene
 Drug (Is Just A State Of Mind)
 Do You Believe In Shame?
 Palomino
 Interlude One
 Land
 Flute Interlude
 The Edge Of America
 Lake Shore Driving

Eksterne henvisninger 
 

Album fra 1988
Duran Duran-album
Liberty (album)

Liberty er det sjette studiealbum fra Duran Duran.

 Violence Of Summer (Love's Taking Over)
 Liberty
 Hothead
 Serious
 All Along The Water
 My Antarctica
 First Impression
 Read My Lips
 Can You Deal With It
 Venice Drowning
 Down Town

Albummet blev udgivet i 1990.

Eksterne henvisninger 
 

Album fra 1990
Duran Duran-album
Duran Duran: Wedding Album

Duran Duran er det syvende studiealbum fra Duran Duran, for ikke at forveksle det med Duran Durans første album Duran Duran kaldes albummet oftes for "The Wedding Album".

 Too much Information
 Ordinary World
 Love Voodoo
 Drowning Man
 Shotgun
 Come Undone
 Breath After Breath
 UMF
 None Of The Above
 Femme Fatale
 Shelter
 To Whom It May Concern
 Sin Of The City

Albummet blev udgivet i 1993.

Eksterne henvisninger 
 

Album fra 1993
Duran Duran-album
Linux-GNU/Linux-navnestriden

Linux-GNU/Linux-navnestriden opstod da mange i begyndelsen af 1990'erne valgte at kalde et komplet styresystem, hvor Linux-kernen bestemt ikke var den største del, for "Linux". Det blev så udbredt en betegnelse at mange brugere ikke havde hørt om GNU Projektet eller hvordan og hvorfor det startede.

GNU projektet startede i midten af 1980'erne. Man ønskede frihed til at dele med sin næste uden at skulle bryde aftaler, regler og/eller love. Det er ikke muligt med proprietær software, for det forbyder deres licens dig. GNU Systemet var i slutningen af 1980'erne nærmest komplet, kernen manglede bare. I starten af 1990'erne opstår der så en kerne som kan køre med resten af GNU-systemet. 

Derfor er det fra det tidspunkt muligt at få et komplet frit system. Problemet er så at der er få der har forstået det, og man begynder at trykke CD'er som er "forurenet" af proprietær software, og ingen fortæller brugerne om frihed.

Derfor anbefaler GNU-projektet og FSF at kalde styresystemet GNU/Linux, for at sætte fokus på frihed. Pointen er, at hvis du ikke sætter pris på din frihed, er du tilbøjelig til ikke at passe på den.

Der er så det ved det, at ikke alle støtter FSF's formål, og derfor heller ikke ønsker at projektet skal have omtale. Disse mennesker arbejder for at hele systemet bliver kaldt Linux. Denne gruppe er ofte tilhængere af Open Source.

En af de største fortalere for betegnelsen GNU/Linux er grundlæggeren af GNU Richard M. Stallman, som blandt andet beder Linux-brugergrupper om at ændre deres navn til GNU/Linux-brugergrupper.

Argumenter

Argumenter for at kalde det samlede system Linux 

 Det er nemmere at kalde det Linux.
 Det er allerede den mest udbredte betegnelse.

Argumenter for at kalde det samlede system GNU/Linux 

 Det er vigtigt at få brugerne til at sætte pris på deres frihed.
 Det er fair, taget i betragtning af at størstedelen af et GNU/Linux operativsystem stammer fra GNU Projektet, inkl. den Licens som Linux-kernen bruger, nemlig GPL version 2.

GNU Projektet vedligeholder en FAQ, der fortæller hvilke grunde de har for at kalde systemet GNU/Linux, og relaterede spørgsmål. Der er også en artikel som går lidt dybere.

Eksterne henvisninger 
 Oversigt over forskellige former for software, både fri og proprietær
 Hvorfor GNU/Linux
 FAQ
 Frihedsbegrebet
 Bedre end Open Source
 Open Source hjemmeside

GNU/Linux-navnestriden
Thank You

Thank You er det ottende studiealbum fra Duran Duran, indeholdende covernumre af nogle af bandets egne favoritter. Den eneste undtagelse er Drive By som er komponeret af bandet selv.

 White Lines
 I Wanna Take You Higher
 Perfect Day
 Watching The Detectives
 Lay Lady Lay
 911 Is A Joke
 Success
 Crystal Ship
 Ball Of Confusion
 Thank You
 Drive By
 I Wanna Take You Higher Again

Albummet blev udgivet i 1995

Eksterne henvisninger 
 

Album fra 1995
Duran Duran-album
Medazzaland

Medazzaland er det niende studiealbum fra Duran Duran

 Medazzaland
 Big Bang Generation
 Electric Barbarella
 Out Of My Mind
 Who Do You Think You Are
 Silva Halo
 Be My Icon
 Buried In The Sand
 Michael You've Got A Lot To Answer For
 Midnight Sun
 So Long Suicide
 Undergoing Treatment

Albummet blev udgivet i 1997

Eksterne henvisninger 
 

Album fra 1997
Duran Duran-album
Pop Trash

Pop Trash er det tiende studiealbum fra Duran Duran.

 Someone Else Not Me
 Lava Lamp
 Playing With Uranium
 Hallucinating Elvis
 Starting To Remember
 Pop Trash Movie
 Fragment
 Mars Meets Venus
 Lady Xanax
 The Sun Doesn't Shine Forever
 Kiss Godbye
 Last Day On Earth

Albummet blev udgivet i 2000

Eksterne henvisninger 
 

Album fra 2000
Duran Duran-album
Astronaut (album)

Astronaut er det elvte studiealbum af Duran Duran.

Spor

Referencer

Eksterne henvisninger 
 

Album fra 2004
Duran Duran-album
A View to a Kill (sang)

"A View to a Kill" er titelsangen fra den fjortende James Bond-film, der havde Roger Moore i hovedrollen.

Sangen er skrevet af Duran Duran og John Barry og blev udsendt i 1985.

Hitlister

Ugentlige hitlister

Årshitlister

Referencer 

James Bond
Popsange
Duran Duran
Musik i 1985
Saga (flertydig)

Saga har flere betydninger:

 Saga – en oldislandsk beretning
 Saga (fortællekoncept) – en historie, der strækker sig over flere generationer
 Saga (gruppe) – en canadisk rockgruppe
 Saga (asynje) – en gudinde i nordisk mytologi
 Saga (pigenavn) – et pigenavn
 Saga (ost) – et ostemærke
 Saga (tidsskrift) – et dansk magasin om rollespil
 Saga (biograf) – en nu lukket biograf der lå i København
 Saga (håndboldklub) – en tidligere håndboldklub i København
 Saga – en by i Japan

Se også
 Færingesaga – den ældste kilde for Færøernes historie
José Raúl Capablanca

José Raúl Capablanca y Graupera (født 19. november 1888, død 8. marts 1942) var stormester i skak fra begyndelsen til midten af det 20. århundrede. Han stammede fra Cuba og var verdensmester i skak fra 1921 til 1927.

Capablanca viste meget tidligt fænomenale evner for skak og har blandt skakkens vidunderbørn en stilling, der kan siges at svare til Mozarts i musikken.

Han er den eneste stormester, om hvem der er udgivet en bog med alle hans tabspartier. Det er en lille, tynd bog, for han tabte i hele sit liv kun 36 partier, hvoraf en stor del, da han var kommet op i årene.

Eksterne henvisninger 

 
 

Skakstormestre fra Cuba
Verdensmestre i skak
Suede

Suede er en engelsk britpop-gruppe, dannet i 1989 af Brett Anderson og Mat Osman. 

I 1990 tog gruppen mere form efter Bernard Butler, eks-The Smiths trommeslageren Mick Joyce og guitaristen Justine Frischmann var kommet med i gruppen, som sammen indspillede singlen "Be My God". Grundet kontraktlige problemer mellem bandet og pladeselskabet blev singlen dog ikke udsendt. Både Justine og Mike forlod kort tid efter bandet igen, og Simon Gilbert kom til.

I 1992 blev bandet udråbt til det "Bedste Nye Navn" i Storbritannien af musikbladet Melody Maker, dette endnu inden bandets debutsingle var kommet på gaden. I 1993 udkom debutalbummet Suede, med hitsangen "Animal Nitrate". I 1994 påbegyndte bandet indspilningen af deres andet album, men inden udsendelsen af albummet forlod Bernard Butler bandet. Han erstattedes senere på året af den kun 17-årige Richard Oakes. I 1996 blev gruppen udvidet med Neil Codling og deres tredje album Coming Up blev udsendt. I 2001 forlod Neil Codling bandet og erstattedes af Alex Lee. Ved gendannelsen i 2011 vendte Neil Codling tilbage i bandet.

I 2003 annoncerede bandet at man ville tage en længerevarende pause, men at bandet ville opfylde deres forpligtelser i forbindelse med deres igangværende koncertturne, kom der en ekstra koncert på turneen, nemlig i Vega, da bandet havde haft stor succes i netop Danmark. 

Kort tid efter begyndte rygterne om at et samarbejde mellem sanger Brett Anderson og tidligere guitarist Bernard Bulter var forestående, og i 2005 annonceredes det at de to havde dannet et nyt band, The Tears, som spillede på Arena-scenen på årets Roskilde Festival.

Efter Brett Anderson havde udgivet en række soloalbums, blev Suede gendannet i 2011, og beyndte at indspille et nyt album, der blev udgivet i marts 2013. Albummet fik flotte anmeldelser og blev kaldt et fremragende comeback for gruppen. Suede har udgivet 3 albums siden gendannelsen, alle efterfulgt af livetournéer.

Medlemmer 
Brett Anderson (vokal), 1989 -
Mat Osman (bas), 1989 -
Richard Oakes (guitar), 1994 -
Simon Gilbert (trommer), 1991 -
Neil Codling (keyboard, guitar), 1995 - 2001, 2010 -

Tidligere medlemmer 
Bernard Butler (guitar/piano), 1989 - 1994
Alex Lee (keyboard), 2001 - 2003
Justine Frischmann (guitar), 1990 - 1991
Mike Joyce (trommer), 1990 - 1991

Discography

Suede (1993)
Dog Man Star (1994)
Coming Up (1996)
Head Music (1999)
A New Morning (2002)
Bloodsports (2013)
Night Thoughts (2016)
The Blue Hour (2018)

Eksterne henvisninger 

 
 

Musikgrupper fra Storbritannien
Etableret i 1989
Har spillet på Roskilde Festival
Fransk lilje

Den franske eller heraldiske lilje, fleur-de-lis, er en almindelig figur i heraldikken og var tidligt specielt forbundet med det franske monarki. Figuren er ikke en lilje, men en stiliseret Iris. Det skyldes, at Klodevig 1. valgte dette symbol efter sin sejr i 507 over Vestgoterne for at minde om den gule iris i hans hjemstavn ved de frodige sumpe langs floden Senne i Belgien.

I kristendommen symboliserer liljen renhed, uskyld, Jomfru Maria og treenighed.

Liljen findes i utallige variationer og blev brugt af Robert Baden-Powell som symbol for spejderbevægelsen.

Liljen indgår i danske byvåbener som Odense, Gram, Glostrup og Brovst samt i Børkops bomærke. 

I Da Vinci Mysteriet bliver den franske lilje brugt som et esoterisk symbol af Sions Priorat.

Symboler
Heraldik
Det franske monarki
Guitar Player

Guitar Player er et udbredt engelsksproget magasin, omhandlende guitarer. Magasinet omfatter bl.a.:

 Lektioner
 Anmeldelser
 Interviews

Player
EMG

EMG er en producent af pick-up'er til guitar. Blandt deres mest kendte modeller er

 EMG HZ
 EMG 81

Bl.a. fabrikanten ESP Guitars bruger EMG-pickup'er på nogle af deres modeller.

Guitar
Secret Sharing

Secret Sharing er en særlig disciplin inden for kryptologien, der tillader en arbitrær delmængde af en større gruppe af personer at "samle" en hemmelighed. Ideelt set kan ingen af enkeltpersonerne få noget ud af sin egen del. F.eks. kunne man konstruere et system så to af tre bankfuldmægtige i fællesskab kan åbne bankboksen, men ingen af de bankfuldmægtige kan åbne den alene.

Mere formelt er der en fordeler og n deltagere. Fordeleren giver en hemmelighed til deltagerne, men kun når bestemte betingelser er opfyldt. Fordeleren opnår dette ved at give hver deltager en andel på en sådan måde at enhver gruppe på t (for tærskel, eng. threshold) eller flere deltagere sammen kan rekonstruere hemmeligheden, men ingen gruppe på mindre end t deltagere kan. Et sådant system kaldes et (t,n)-threshold system (til tider skrevet som (n,t)-threshold system).

Secret sharing blev opfundet uafhængigt af både Adi Shamir og George Blakley i 1979.

Et sådant system blev implementeret i det tidligere Sovjetunionen, hvor to af gruppen bestående af præsidenten, forsvarsministeren og forsvarsministeriet kunne aktivere de sovjetiske atomvåben.

Kilde 

 Douglas R. Stinson: Cryptography – Theory and Practice. CRC Press, 1995. .

Kryptografi
Digitalt fingeraftryk

Et digitalt fingeraftryk (eng. fingerprint, message digest, checksum, cryptographic hash) er en kort bitstreng (typisk 32-160 bits), der genereres på en deterministisk (og dermed reproducérbar) måde ud fra en større tekst eller anden information. Typisk dannes et sådant fingeraftryk ved hjælp af en hashfunktion. Fingeraftrykket bruges til at verificere, at teksten/informationen ikke er blevet forvansket under transmission eller lagring. Hvis metoden til generering af fingeraftrykket er god, er der meget lille chance for, at en anden tekst/information har samme fingeraftryk.

Et digitalt fingeraftryk må ikke forveksles med en signatur. Sidstnævnte kan ligeledes verificere, at information ikke er blevet forvansket, men da der anvendes en nøgle, er en signatur også specifik for en given person, og kan således bekræfte at afsenderen er den man tror. Digitale signaturer laves ofte ved at kryptere et digitalt fingeraftryk med asymmetrisk kryptering. På samme måde må et digitalt fingeraftryk ikke forveksles med en message authentication code, der ligesom en signatur benytter en nøgle, men modsat en digital signatur benytter den samme nøgle til at danne og verificere koden.

Også den offentlige digitale signatur i Danmark har et digitalt fingeraftryk (TDC bruger det engelske udtryk fingerprint), som kan verificeres pr. telefon. Dette sikrer mod, at en person forsøger at udgive sig for TDC ved transmissionen af den digitale signatur via internettet, og fingeraftrykket bør derfor altid verificeres pr. telefon.

Eksterne links 
 Kontaktoplysninger for telefonisk oplæsning af fingerprint for den danske digitale signatur 

Fejldetektering og korrektion
Kryptografi
Smoke on the Water

"Smoke on the Water" er en sang af den engelske hård rock-gruppe Deep Purple, skrevet af gruppen i december 1971 og udgivet på albummet Machine Head i 1972. Sangen er en af gruppens mest kendte, og guitarriffet, der spilles af Ritchie Blackmore, er et af rockmusikkens bedst kendte.

Historien bag sangen 
I december 1971 rejste gruppen til Montreux i Schweiz for at indspille størstedelen af deres kommende album.  Aftenen før indspilningerne skulle begynde, gav Frank Zappa koncert i kasinoet. Under Zappas koncert gik der ild i kasinoet, fordi der blev affyret en signalpistol indendørs, og det nedbrændte.  Gruppen blev derfor nødt til at finde et andet indspilningssted, og endte med at leje Grand Hotel, der var vinterlukket.  Her opsatte de et mobilt studie og gennemførte indspilningerne.  Musikken til "Smoke on the Water" var allerede indspillet, og branden inspirerede dem til sangteksten.  Vokalsporet blev indspillet på hotellet.

Rocksange
Sange fra 1972
Singler fra 1973
Deep Purple
Frygt

Frygt er fravær af tryghed ved en ting, situation, hændelse eller person(er); en ubehagelig fornemmelse af at noget, reelt eller ej, truer eller er farligt. Frygt kan også beskrives som voldsomt ubehag ved visse forhold eller objekter så som: frygt for mørke, frygt for spøgelser osv. Frygt er en af de grundlæggende følelser.

Frygt opleves med variation i grader fra person til person, og kan tage form af fobier. Hvis der ikke tages hånd om frygtproblemer kan de udvikle sig til alvorlige sociale problemer. Intens frygt kan føre til, at man begår irrationelle og/eller farlige handlinger.

Syn på ”nytteværdien” af frygt strækker sig fra, at det er en negativ følelse med udelukkende dårlige konsekvenser til, at frygt viser sin berettigelse ved faktisk at animere en til at handle i farlige situationer.

Frygt og forsvarsreaktioner håndteres af amygdala i hjernens tindingelap.

Se også 
 Angst
 Hysteri
 Panik

Eksterne Links 
 Slip angsten: Frygt eller angst?.

Følelser
Brute force

Brute force er et datalogiudtryk der dækker over en udtømmende afsøgning af et løsningsrum, f.eks. afprøvning af samtlige mulige input til en funktion, indtil det ønskede resultat optræder. Metoden betegnes undertiden, når snedigere og hurtigere metoder kendes, som brute force and ignorance. 

Eksempler på brute force:
 Primtalsfaktorisering af et tal n, hvor n divideres med samtlige tal fra 2 til og med n. Dette er også et eksempel på at en lille smule omtanke kan reducere indsatsen voldsomt i forhold til brute force; idet man f.eks. kan nøjes med 2 og alle ulige tal fra 3 og op til .
 Opgaven at placere 8 dronninger på et skakbræt, så ingen af dem truer hinanden. En brute force-strategi i dette tilfælde kunne være at undersøge samtlige mulige placeringer af dronninger på skakbrættet. Denne metode vil kræve undersøgelse af 178.462.987.637.760 (64 * 63 * 62 * 61 * 60 * 59 * 58 * 57) forskellige positioner, hvilket understreger at selv simpelt udseende problemer kan have et meget stort antal løsninger.
 Afsøgning af samtlige mulige nøgler til en krypteret tekst. Se brute force-angreb.

Brute force-algoritmer er simple at konstruere, og vil altid finde en løsning på problemet, hvis en sådan findes. Problemet er at der for mange problemformuleringer er et meget stort antal potentielle løsninger. Ofte vil antallet af mulig løsninger vokse langt hurtigere end antallet af frihedsgrader. For eksempel er der med 4 dronninger på et 4x4 udsnit af et skakbræt kun 43.680 mulige løsninger at undersøge.

På grund af disse forhold er brute force-algoritmer kun anvendelige når det mulige antal løsninger er lille, eller når der findes en metode til begrænsning af mulighederne. Et eksempel er 8-dronning problemet, hvor man på forhånd indser at der kun kan være en dronning for hver række og kolonne. Denne overvejelse indskrænker det oprindelige problem til 40.320 mulige løsninger.

Brute force-algoritmens opbygning 

Løsning af et problem ved hjælp af brute force kræver fire funktioner, start, næste, kontrol og uddata. Disse funktioner har som input en parameter P, der beskriver det specifikke problem der ønskes løst. Funktionernes opførsel er:

 start (P): starten af løsningsrummet P.
 næste (P, c): den næste mulige løsning af P efter den nuværende c.
 kontrol (P, c): afgør om c er en løsning til P.
 uddata (P, c): udskriv (eller benyt) løsningen c af P som det ønskes.

Funktionen næste skal også fortælle om der er flere løsningskandidater til P efter den nuværende c. En ofte anvendt metode er at returnere en løsningskandidat A, der uden videre kan genkendes som værende udenfor løsningsrummet. Tilsvarende skal funktionen start returnere A, hvis der slet ikke findes løsningskandidater. Brute force-metoden kan herefter udtrykkes som:

 c  start(P)
 while c  Λ do
   if kontrol(P,c) then uddata(P, c)
   c  næste(P,c)

Datalogi
Kirkja

. 
Kirkja (dansk: Kirke) er en bygd på øen Fugloy, der er en del af Færøernes nordøstregion. Indbyggertallet var 30 i 2020. Bygden ligger i Fugloyar kommuna]].

Kirkja er sammen med Hattarvík de eneste bygder på Fugloy. Kirkja blev første gang nævnt på skrift  i Hundebrevet fra slutningen af 1300-tallet. I nutiden er Kirkja hoved-bygden på Fugloy. De offentlige opgaver er overvejende samlet i Kirkja. Bygden har elektricitetsværk, butik, skole, restaurant og kommunekontor. 

Kirkja er i modsætning til nabobygden Hattarvík ikke udsat for at blive affolket, men på langt sigt ser fremtiden ikke lys ud.

Kirkja er oprindelig en kirkebygd, hvilket navnet jo også antyder. Men da kirken var faldefærdig i 1830’erne, og der ikke var nogen mænd i Kirkja til at passe kirken, blev kirken genopbygget i Hattarvík. Der var derfor ingen kirke i Kirkja i 100 år. I 1930’erne var der et stort ønske fra bygdefolkene i Kirkja om at få en kirke, og de gjorde et stort stykke arbejde for at bygge den. Kirkju kirkja blev indviet i 1933. Kirken er en rektangulær, sort tjæret bygning, opført i træ, med fem hvidmalede vinduer på sydsiden og fire samt indgangsdøren på kirkens nordside. Alterbilledet er malet af kunstmaleren Sámal Joensen-Mikines.

Trafik og turisme 
Postbåden M/S Ritan lægger til tre gange om dagen på ruten Hvannasund – Svinoy – Kirkja – Hattarvík, hvis vejret tillader det. Det er en oplevelse at se, når postbåden i et gunstigt øjeblik sætter en passager i land. Siden 1980'erne er der parallelt med vandrevejen til Hattarvík også anlagt en 5 km lang bilvej. Der er helikopterrute fra Tórshavn tre gange ugentlig.

Fra Kirkja er der udsigt til fuglefjeldene på Svínoy og Kap Enniberg på Viðoy. Der er vandremuligheder til Fugloys højeste fjeld Klubbin (621 m).  Fjeldet ligger ikke langt fra Kirkja, og fra toppen har man panoramaudsigt til store dele af Norðoyar.

Citat fra P.O Hansens bog Fugleø med naturbeskrivelser og akvareltegninger:
 Fra mit vindue i Kirkja sidder jeg og kigger ud over vandet mod naboøerne.
 Lyset skifter hele tiden, et panorama så storslået, jeg føler mig lille, det er så fattigt med ord
 – man må have oplevelsen ind i kroppen.

Litteratur 
 P.O. Hansen, Fugleø, OAB-Tryk, Odense

Kendte personer født i Kirkja 
 Gulak Jacobsen (1870-1953) var præst, forfatter og digter. Han skrev for eksempel den nationalromantiske sang ''Langt burt frá øðrum londum".
 Louis Zachariasen (1890-1960) var direktør, lærer, forfatter og politiker (Sjálvstýrisflokkurin).
 Hans Mikael Jacobsen (1901-1960) var forfatter og digter. Han digtede mange salmer, der stadig er i brug, ni af disse står i salmebogen for Fólkakirkjan (Sálmabók Føroya Fólks). 

 Faroeislands.dk: Kirkja – oplysninger og billeder (på engelsk)

Byer på Færøerne